एकता से डर अंग्रेजों ने रोपा विष का पौधा, जिसे हम काट रहे हैं : खालिद
भारतदेश में सभी धर्मों जाति के लोग सदियों से एक साथ रहते आए हैं। लेकिन कुर्सी के चक्कर में कुछ लोगों ने हम सभी को चक्कर में डाल दिया। आजादी की लड़ाई में संयुक्त ताकत से डरे अंग्रेजों ने हिंदू मुसलमानों के बीच जो विष का पौधा रोपकर दरार पैदा की आज हम उसी की फसल को काट रहे हैं। फिर चाहे गुजरात से गाजीपुर के दंगे हों या फिर और दूसरे। सभी इसी विष के पौधे की उपज हैं। यह बात नदवा कालेज लखनऊ के मौलाना खालिद गाजीपुरी नदवी ने सोनीपत में आयोजित पयामें इंसानियत कार्यक्रम में कही।
वे कार्यक्रम में बतौर मुख्य वक्ता पहुंचे थे। उन्होंने कहा कि इस तरह के मानवता के संदेश देने वाले कार्यक्रम से एक कोशिश हो रही है। उम्मीद है कि कल बेहतर होगा। कोशिश से ही समाधान निकल सकता है।
उन्होंने कहा कि कम्युनिस्ट रूष का प्रभाव कम करने के लिए अमेरिका, ब्रिटेन फ्रांस ने सबसे पहले जिन लोगों को शह दी उन्हें अब अलग-अलग नाम देकर आतंकवाद का नाम दिया जा रहा है। जो लोग समाज में नफरत फैलाते हैं वे इंसानियत के दुश्मन हैं। उन्हें सभ्य समाज में कोई स्थान नहीं है। उन्होंने कहा कि इस तरह की ताकतों के पीछे बड़ी-बड़ी एजेंसियां काम कर रहीं हैं। कार्यक्रम की अध्यक्षता मुस्लिम पर्सनल ला बोर्ड के संस्थापक सदस्य मुस्तफा रिफाई ने कही। जबकि बंगला साहब गुरुद्वारा, दिल्ली से भाई अंग्रेज जी, स्वामी दयानंद सरस्वती, फादर अश्वनी, हरियाणा सरकार में चेयरमैन रामचंद्र जांगड़ा, राजीव जैन, मुरथल विवि के कुलसचिव कंवरपाल सिंह ने भी मानवता भाईचारा का संदेश देते हुए जाति-पात से ऊपर उठकर काम करने की बात कही। कार्यक्रम का आयोजन संतोष गार्डन में मौलाना जमदेश अली, तरुण कुमार शर्मा मो, इरशाद के संयोजन में किया गया।
सोनीपत . पयामेइन्सानियत इजलास द्वारा आयोजित कार्यक्रम में मंच पर बैठे विभिन्न धर्मों के विद्वान जिन्होंने इंसानियत को सभी से ऊपर बताया।
hin_Deva hin_Deva hin_Deva hin_Deva hin_Deva